Diari Oficial de la Generalitat Valenciana


Sumari del DOGV 9793, del 21-02-2024 (2024/1382)

RESOLUCIÓ de 2 de febrer de 2024, del Servei de Relacions Laborals i Gestió de Programes, per la qual es disposen el registre i la publicació del text de l'acta de la comissió negociadora del Conveni col·lectiu per a la Comunitat Valenciana del sector d'activitats diverses, a fi de procedir a l'actualització de les taules salarials.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9793

Data del DOGV
:   21-02-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/1382


Data del document
:   02-02-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació

RESOLUCIÓ de 2 de febrer de 2024, del Servei de Relacions Laborals i Gestió de Programes, per la qual es disposen el registre i la publicació del text de l'acta de la comissió negociadora del Conveni col·lectiu per a la Comunitat Valenciana del sector d'activitats diverses, a fi de procedir a l'actualització de les taules salarials. [2024/1382]  
Vista l'acta de la comissió negociadora del Conveni col·lectiu per a la Comunitat Valenciana del sector d'activitats diverses (codi de conveni 96988536729586), subscrit per la comissió negociadora, que està integrada, d'una part, per la part empresarial i, d'una altra, per la part social, composta per la Confederació Sindical de Comissions Obreres del País Valencià (CCOO PV) i per la Unió General de Treballadors del País Valencià (UGT-PV), i de conformitat amb el que es disposa en l'article 90, apartats 2 i 3, de l'Estatut dels Treballadors (aprovat per Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels treballadors), en l'article 2.1.a del Reial decret 713/2010, de 28 de maig, sobre registre i depòsit de convenis i acords col·lectius de treball, i en l'article 3 de l'Orde 37/2010, de 24 de setembre, de la Conselleria d'Economia, Hisenda i Ocupació, per la qual es crea el Registre de la Comunitat Valenciana de convenis i acords col·lectius de treball, este Servei de Relacions Laborals i Gestió de Programes, d'acord amb el que s'establix en l'article 51.1 de l'Estatut d'Autonomia de la Comunitat Valenciana, i en l'article 17 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resol:  
  
  
Primer  
Ordenar-ne la inscripció en el Registre de la Comunitat Valenciana de convenis i acords col·lectius de treball, amb notificació a la comissió negociadora i depòsit del text de l'acord.  
  
Segon  
Disposar-ne la publicació en el Diari Oficial de la Generalitat Valenciana.  
  
València, 2 de febrer de 2024.- La cap del Servei de Relacions Laborals i Gestió de Programes: Aurora Valero Alcaraz.  
  
  
Acta de la comissió negociadora del Conveni col·lectiu per a la Comunitat Valenciana del sector d'activitats diverses  
  
València, a les 13.00 hores del 18 de gener de 2024, en la seu de la Unió Gremial, la taula negociadora del Conveni del comerç d'activitats diverses per a la Comunitat Valenciana, codi conveni número: 60739016828433; d'una part, els membres en representació de l'associació empresarial legitimada en este àmbit, i d'una altra, els membres de la part social designats pels sindicats més representatius, a fi d'aplicar l'article 25 del conveni col·lectiu: «En el cas que l'índex de preus al consum (IPC) establit per l'INE per a l'any 2023, al 31 de desembre de 2023 registre una variació respecte a l'1,5 per cent, s'efectuarà una revisió salarial tan prompte es constate oficialment esta circumstància en la variació sobre la indicada xifra.  
  
Els endarreriments, si pertoquen per esta revisió, es realitzaran en un sol pagament, una vegada constatada per la comissió mixta del conveni el mes de gener de cada any de vigència segons les dades corresponents a l'evolució de l'IPC en el període fixat, mitjançant acta signada a este efecte, de la qual se sol·licitarà depòsit, registre i publicació a l'autoritat laboral.»  
Per això, s'aproven com a taules definitives per a l'any 2023 les següents, i la taula d'endarreriments corresponent:  
  
  
Les empreses que durant l'any 2023 hagen efectuat pagaments a compte o que abonen conceptes salarials que puguen tindre la consideració de compensables i absorbibles abonaran només el diferencial amb els esmentats endarreriments, si existiren.  
I en prova de conformitat, els assistents firmen esta acta.  
Aproven, igualment, la comunicació a l'autoritat laboral competent, i designen Vicente Martínez Trenco perquè tramite la documentació per al registre i la posterior publicació.